এমনকি শিক্ষকরাও এই অশুভ বলয় থেকে মুক্ত নন। তাদের মধ্যে কেউ যখন উচ্চতর গবেষণা বা বিদেশে পিএইচডি ইত্যাদি করতে যান, আর সেই গবেষণা-বৃত্তির নির্বাচন প্যানেল যদি বাংলাদেশী কোনো কর্তৃপক্ষ/ব্যক্তিবর্গ হয়, তাহলে ক্যানডিডেটদের গবেষণার জন্য সযত্নে কোনো (তথাকথিত) ‘নিরপেক্ষ’ বিষয় বেছে নিতে হচ্ছে আজকাল। কারণ, সেটাই ‘safe’। ১৯৭১, যুদ্ধাপরাধ আইন ইত্যাদি ‘অ-নিরপেক্ষ’ বিষয় কেউ বেছে নিয়েছে গবেষণার জন্য তো দেশীয় সিলেকশান বোর্ডের সামনে মরেছে তারা! আমরা বাঙালীরা অদ্ভুত এক শতাব্দী পার হচ্ছি – এখন তথাকথিত ‘নিরপেক্ষতা’ এবং ‘safe topic’ এর জয়গান শিক্ষাক্ষেত্রে।